کیٹی پیری

کیتھرین الزبتھ ہڈسن (پیدائش اکتوبر 25، 1984) جو پیشہ ورانہ طور پر کیٹی پیری کے نام سے مشہور ہیں، ایک امریکی گلوکارہ، نغمہ نگار، اور ٹیلی ویژن مصنفہ ہیں۔ وہ 2010 کی دہائی  میں اپنے جدت بھرے  انداز کے لیے مشہور ہوئیں۔ سولہ  سال کی عمر میں کیٹی نے موسیقی کے شعبہ کا انتخاب کیا، کیٹی پیری  کا پہلا البم  تجارتی لحاظ سے ناکام رہا۔ یہ البم کیٹی ہڈسن(2001)، ریڈ ہل ریکارڈز کے تحت جاری کیا گیا۔ وہ موسیقی میں قدم رکھنے کے لئے سترہ سال کی عمر میں لاس اینجلس چلی گئیں۔ پہلے البم کی ناکامی کے بعد انہوں نے "کیٹی پیری" کا نام اپنی والدہ کے پہلے نام کی مناسبت سے اختیار کیا اور اس نام نے انہیں اوج کمال تک پہنچا دیا۔ پروڈیوسر گلین بالارڈ اور گریگ ویلز کے ساتھ، انہوں نے جاوا ریکارڈز اور پھر کولمبیا ریکارڈز  کے ساتھ  ایک البم ریکارڈ کیا جو منظر عام پر نہ آ سکا۔ اس کے بعد انہوں نے اپریل 2007 میں کیپیٹل ریکارڈز کے ساتھ ریکارڈنگ کا معاہدہ کیا۔

ذاتی زندگی 
کیتھرین الزبتھ ہڈسن 25 اکتوبر 1984 کو سانتا باربرا، کیلیفورنیا میں پینٹی کوسٹل پادری میری کرسٹین  اور موریس کیتھ ہڈسن کے گھر  پیدا ہوئیں۔ پیری  انگریزی، جرمن، آئرش اور پرتگالی نسب  سے تعلق رکھتی ہیں۔ اپنی ماں کے رشتے سے  وہ فلم ڈائریکٹر فرینک پیری کی بھانجی ہیں۔ ان کا ایک چھوٹا بھائی ڈیوڈ بھی ایک گلوکار ہے۔

کیریئر 
کیٹی پیری اب تک کے سب سے زیادہ فروخت ہونے والے البم اور نغمے گانے والے فنکاروں میں سے ایک ہیں، انہوں نے دنیا بھر میں 14 کروڑ 30 لاکھ سے زیادہ ریکارڈ  گانے موسیقی کمپنیوں کے اشتراک سے فروخت کیے ہیں۔ کیپیٹل کمپنی کے تحت منظر عام پر آنے والے اس کے تمام اسٹوڈیو البم انفرادی طور پر  ایک ارب سے زائد مرتبہ سنے جا چکے  ہیں۔ ان کے ریکارڈ میں 9 امریکی نمبر ایک انفرادی، تین امریکی نمبر ایک البم ہیں جنھیں دنیا بھر میں بے پناہ مقبولیت حاصل ہے۔ ان میں چار گنیز ورلڈ ریکارڈ، پانچ بل بورڈ  موسیقی ایوارڈ، پانچ امریکن موسیقی ایوارڈ، ایک برٹ ایوارڈ اور ایک جونو ایوارڈ شامل ہیں۔ کیٹی پیری کو 2011 سے 2019 تک موسیقی میں سب سے زیادہ کمانے والی خواتین کی فوربز کی سالانہ فہرستوں میں شامل کیا گیا۔ انہوں نے 2012 میں کیٹی پیری: پارٹ آف می کے عنوان سے ایک سوانحی دستاویزی فلم جاری کی۔ کیٹی پیری نے امریکن آئیڈل 2018(سولہویں سیزن) میں منصف کے طور پر بھی کام کیا۔ وہ دس کروڑ سے زیادہ پیروکاروں کے ساتھ ٹویٹر پر سب سے زیادہ پیروی کی جانے والی خواتین میں سے ایک ہیں۔

حوالہ جات 

ریاستہائے متحدہ کے ایل جی بی ٹی حقوق فعالیت پسند
آئلینڈ ریکارڈز کے فنکار
اکیسویں صدی کے امریکی گلوکار
نسائیت پسند امریکی
اکیسویں صدی کی امریکی گلوکارائیں
ایم ٹی وی یورپ میوزک ایوارڈز فاتحین
امریکی صوتی اداکارائیں
امریکی راک گلوکارائیں
امریکی ڈسکو گلوکار
امریکی راک نغمہ نگار
امریکی پاپ گلوکارائیں
امریکی پاپ راک گلوکار
سانتا باربرا، کیلیفورنیا کے موسیقار
امریکی ٹیلی ویژن اداکارائیں
امریکی فلمی اداکارائیں
برٹ ایوارڈ یافتگان
کولمبیا ریکارڈز فنکار
کیلیفورنیا کے فعالیت پسند
اکیسویں صدی کی امریکی خواتین گٹار نواز
یونیسف کے خیر سگالی سفیر
امریکی گیت نگار گلوکارائیں
امریکی فعالیت پسند خواتین
1984ء کی پیدائشیں
اکیسویں صدی کی امریکی اداکارائیں